— 135 — 



la dureté de leur noyeau. On me l'apporta de la 

 Guinée d'Afrique et me racontoit on des mer- 

 veilles de l'arbre qui porte ce fruict et de ses 

 usages. On m'apporta en mesme temps deux 

 grands fruicts de Baobab de ce païs là lesquels 

 avoient la poulpe fort rougeastre à la mode des 

 melons, ce qui s'accorde aucunement à ce qu'en 

 dit l'Alpinus. J'en fis semer plusieurs graines, 

 dont il n'en sortit que deux seulles qui avoyent 

 desja fait des feuilles comme celles de l'Oranger, 

 mais excessivement grandes ; on les laissa mourir 

 dans peu de temps à mon grand regret . Quant à 

 yostre Cancer Mollucanus, M' de Mons (qui a la 

 commission d'occuper le pais de Canada) en a 

 apporté un de Lacadie, avec un Aillan tout vif, 

 un de voz oy seaux Ourissia (lequel oultre son 

 aultre nom est aucunement divers du vostre) et 

 mille aultres raretez : mais il dit que ceste Escri- 

 vice a la coquille vuide et qu'elle est neantmoins 

 pleine de chair fort délicate à manger et raconte 

 mille aultres belles choses de ce païs là. L'Ichneu- 

 mon de vostre Bellonius est assez bien descript 

 verbalement, mais le portraict n'en est pas fait 

 bien au naturel ; car il y en a un au Louvre qui 

 se nourrit privement dans la propre chambre du 

 Roy, lequel convient du tout à ce qu'en escrivent 

 touts les anciens mais non pas au portraict de 

 Bellonius. Je croys aussy qu'il aye aulcunement 

 failly au portrait de Scaurus, car j'en ay un que 

 feu mons. G. Vincenzo Pinelli avoit envoyé 

 quérir en Candie, lequel n'est pas semblable à 

 celui-cy, particuHèrement pour l'endroict de la 

 bouche et des dents, en quoy il est plus approchant 



